31983R3396
L 337/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3396/83 AL CONSILIULUI
din 14 noiembrie 1983
privind încheierea unui acord sub forma unui schimb de scrisori de modificare a tabelului II anexat la Protocolul nr. 2 la Acordul între Comunitatea Economică Europeană și Confederația Elvețiană
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere recomandarea Comisiei,
întrucât, prin schimburile de scrisori din 4 și 5 februarie 1981, Comunitatea Economică Europeană și Confederația Elvețiană au convenit asupra unor concesiuni comerciale privind produsele agricole transformate care fac obiectul tabelului II anexat la Protocolul nr. 2 la Acordul din 22 iulie 1972 încheiat între aceleași părți (1);
întrucât, în consecință, este necesară adaptarea în mod formal a textului din tabelul menționat anterior; întrucât prin urmare este necesară aprobarea acordului sub forma unui schimb de scrisori prevăzut în acest scop,
ADOPTĂ PREZENTUL REGULAMENT:
Articolul 1
Acordul sub forma unui schimb de scrisori de modificare a tabelului II anexat la Protocolul nr. 2 la Acordul între Comunitatea Economică Europeană și Confederația Elvețiană se aprobă în numele Comunității.
Textul acordului este anexat la prezentul regulament.
Articolul 2
Președintele Consiliului este autorizat să numească persoana împuternicită să semneze acordul sub forma unui schimb de scrisori,prin care Comunitatea își asumă obligații.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 noiembrie 1983.